CELEX: 62011CB0560
Language: fi
Date: 2012-12-13 00:00:00
Title: Asia C-560/11: Unionin tuomioistuimen määräys (neljäs jaosto) 13.12.2012 (Commissione tributaria provinciale di Parman (Italia) esittämä ennakkoratkaisupyyntö) — Danilo Debiasi v. Agenzia delle Entrate Ufficio di Parma (Unionin tuomioistuimen työjärjestyksen 53 artiklan 2 kohta ja 94 artikla — Tutkittavaksi ottamisen edellytysten selvä puuttuminen — Työjärjestyksen 99 artikla — Vastaus, josta ei ole vähäisintäkään perusteltua epäilystä — Verotus — Arvonlisävero — Kuudennen arvonlisäverodirektiivin 17 artiklan 2 kohdan a alakohta — Ostoihin sisältyvän veron vähentäminen — Verosta vapautettua toimintaa harjoittavat julkiset ja yksityiset terveydenhoidon yksiköt — Kansallinen lainsäädäntö, jolla suljetaan pois mahdollisuus vähentää verosta vapautetussa toiminnassa käytettyjen tavaroiden tai palvelujen ostoihin kohdistuva vero — Vähennyksen suhdeluku)

23.2.2013   
            
            
               FI
            
            
               Euroopan unionin virallinen lehti
            
            
               C 55/2
            
         Unionin tuomioistuimen määräys (neljäs jaosto) 13.12.2012 (Commissione tributaria provinciale di Parman (Italia) esittämä ennakkoratkaisupyyntö) — Danilo Debiasi v. Agenzia delle Entrate Ufficio di Parma
   (Asia C-560/11) (1)
   
   (Unionin tuomioistuimen työjärjestyksen 53 artiklan 2 kohta ja 94 artikla - Tutkittavaksi ottamisen edellytysten selvä puuttuminen - Työjärjestyksen 99 artikla - Vastaus, josta ei ole vähäisintäkään perusteltua epäilystä - Verotus - Arvonlisävero - Kuudennen arvonlisäverodirektiivin 17 artiklan 2 kohdan a alakohta - Ostoihin sisältyvän veron vähentäminen - Verosta vapautettua toimintaa harjoittavat julkiset ja yksityiset terveydenhoidon yksiköt - Kansallinen lainsäädäntö, jolla suljetaan pois mahdollisuus vähentää verosta vapautetussa toiminnassa käytettyjen tavaroiden tai palvelujen ostoihin kohdistuva vero - Vähennyksen suhdeluku)
   2013/C 55/02
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Commissione tributaria provinciale di Parma
   
      Asianosaiset
   
   
      Kantaja: Danilo Debiasi
   
      Vastaaja: Agenzia delle Entrate Ufficio di Parma
   
      Oikeudenkäynnin kohde
   
   Ennakkoratkaisupyyntö — Commissione tributaria provinciale di Parma — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (EYVL L 145, s. 1) 17 artiklan 2 kohdan a alakohdan tulkinta — Ostoihin sisältyvän veron vähentäminen — Verosta vapautettua toimintaa harjoittavat julkiset ja yksityiset terveydenhoidon yksiköt — Kansallinen lainsäädäntö, jolla suljetaan pois mahdollisuus vähentää verosta vapautetussa toiminnassa käytettyjen tavaroiden tai palvelujen ostoihin kohdistuva vero
   
      Määräysosa
   
   Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY 17 artiklan 2 ja 5 kohtaa sekä 19 artiklaa on tulkittava siten, että ne eivät ole esteenä pääasiassa kyseessä olevan kaltaiselle kansalliselle lainsäädännölle, jossa ei sallita verosta vapautetussa toiminnassa käytettyjen tavaroiden ja palvelujen ostoista maksetun arvonlisäveron vähentämistä ja jossa säädetään tämän vuoksi, että osittain verovelvollisen henkilön oikeus tämän veron vähentämiseen lasketaan sellaisen suhdeluvun perusteella, joka vastaa vähennykseen oikeuttavien liiketoimien arvon suhdetta vuoden aikana suoritettujen liiketoimien, joihin verosta vapautetut terveydenhoitopalvelut luetaan mukaan, kokonaisarvoon.
   
      (1)  EUVL C 25, 28.1.2012.